**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 265**

(protokols Nr. 9, 22. p.)

**Par zemes ierīcības projekta izstrādes nosacījumu apstiprināšanu nekustamā īpašuma “Ozoli”, Sidrabiņos, Sausnējas pagastā, Madonas novadā, zemes vienības ar kadastra apzīmējumu 70920070136 sadalīšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 17. aprīlī ar reģ. Nr. 2.1.3.6/25/714) ar lūgumu atsavināt nekustamā īpašuma “Ozoli” (kadastra numurs [70920070072](https://www.kadastrs.lv/properties/3000022867?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000039748&options%5Bsource%5D%5B%5D%5Btype%5D=parcel)) zemes vienību ar kadastra apzīmējumu 70920070136 , jo iesniedzējam ir interese attīstīt nekustamo īpašumu, saglabājot un atdzīvinot ēku arhitektūru.

Saskaņā ar Nekustamā īpašuma Valsts kadastra informācijas sistēmā pieejamo informāciju, nekustamais īpašums “Ozoli” (kadastra numurs 70920070072), Sidrabiņos, Sausnējas pagastā, Madonas novadā, kā sastāvā ir zemes vienība ar kadastra apzīmējumu 70920070136, ir ierakstīts Sausnējas pagasta zemesgrāmatas nodalījumā Nr. 146 un uz to nostiprinātas īpašumtiesības Madonas novada pašvaldības vārdā.

Nekustamā īpašuma “Ozoli” (kadastra numurs 70920070072), Sidrabiņos, Sausnējas pagastā, Madonas novadā sastāvā esošai zemes vienībai ar kadastra apzīmējumu 70920070136 noteikts nekustamā īpašuma lietošanas mērķis – [valsts](https://www.kadastrs.lv/explications/3000056427?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) un pašvaldību pārvaldes iestāžu apbūve (NĪLM kods 0903) 4.7898 ha platībā.

Pašvaldībai nepieciešams saglabāt daļu no zemes vienības ar kadastra apzīmējumu 70920070136, uz kuras atrodas ūdenstornis, kas nepieciešams pašvaldības funkciju veikšanai, līdz ar ko nepieciešams sadalīt zemes vienību, izstrādājot un īstenojot zemes ierīcības projektu.

Atbilstoši Sausnējas pagasta teritorijas plānojumam zemes vienībai ar kadastra apzīmējumu 70920070136 noteiktas funkcionālās zonas labiekārtotu apstādījumu (parku, skvēru, zaļo joslu) teritorija (LA), kur minimālā jaunveidojamā zemes vienības platība noteikta ne mazāka kā 50 m2 un sabiedrisko objektu apbūves teritorija (PS), kur minimālā jaunveidojamā zemes vienības platība nav definēta.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir* zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti.

Pamatojoties uz Zemes ierīcības likuma 5. panta 1. punktu, un Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa" teritorijas izmantošanas un apbūves noteikumiem, ņemot vērā 14.05.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist **sadalīt** pašvaldībai piekrītošo zemes vienību ar kadastra apzīmējumu 70920070136, atbilstoši 1. pielikumā pievienotajiem zemes ierīcības projekta izstrādes nosacījumiem.

Domes priekšsēdētājs A. Lungevičs

*D. H. Dzelzkalēja 28335803*